CELEX: 32015D1208(01)
Language: bg
Date: 2015-12-04 00:00:00
Title: Решение за изпълнение на Комисията от 4 декември 2015 година за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на данните за публикацията на спецификацията на продукта за наименование в лозаро-винарския сектор [Dons (ЗНП)]

8.12.2015   
            
            
               BG
            
            
               Официален вестник на Европейския съюз
            
            
               C 407/4
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 4 декември 2015 година
   за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на данните за публикацията на спецификацията на продукта за наименование в лозаро-винарския сектор
   [Dons (ЗНП)]
   (2015/C 407/06)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и и по-специално член 97, параграф 3 от него,
   като има предвид, че:
   
               (1)
            
            
               Дания е подала заявление за защита на наименованието „Dons“ в съответствие с разпоредбите на Регламент (ЕС) № 1308/2013 относно защитата на наименованията за произход и географските указания в лозаро-винарския сектор. Комисията разгледа заявлението на Дания в съответствие с член 97, параграф 2 от същия регламент.
            
         
               (2)
            
            
               Условията, предвидени в членове 93—96, член 97, параграф 1 и членове 100—102 от Регламент (ЕС) № 1308/2013, са изпълнени.
            
         
               (3)
            
            
               За да се осигури възможност за подаване на декларации за възражение в съответствие с член 98 от Регламент (ЕС) № 1308/2013, в Официален вестник на Европейския съюз следва да се публикува единният документ, посочен в член 94, параграф 1, буква г) от същия регламент, както и данните за публикацията на спецификацията на продукта, направена в хода на предварителната национална процедура за разглеждането на искането за защита на наименованието „Dons“,
            
         ПРИЕ НАСТОЯЩОТО РЕШЕНИЕ:
   Член единствен
   Единният документ, посочен в член 94, параграф 1, буква г) от Регламент (ЕС) № 1308/2013, както и данните за публикацията на спецификацията на продукта за означението „Dons“ (ЗНП), са поместени в приложението към настоящото решение.
   В съответствие с член 98 от Регламент (ЕС) № 1308/2013 публикуването на настоящото решение предоставя право на възражение срещу защитата на наименованието, посочено в първия параграф от настоящия член, в срок от два месеца, считано от датата на публикуването му.
   
      Съставено в Брюксел на 4 декември 2015 година.
      
         
            За Комисията
         
         Phil HOGAN
         
            Член на Комисията
         
      
   
   
      (1)  ОВ L 347, 20.12.2013 г., стр. 671.
   
      ПРИЛОЖЕНИЕ
      
         ЕДИНЕН ДОКУМЕНТ
      
      1.   Наименование/наименования за регистрация
      
      Dons
      2.   Вид географско указание
      
      ЗНП — Защитено наименование за произход
      3.   Категории лозаро-винарски продукти
      
      
               
                  5.
               
               
                  Качествено пенливо вино
               
            4.   Описание на виното(АТА)
      
      Изисквания по отношение на анализа
      Критерии за приемане на Dons
      —   Съдържание на ябълчена киселина: < 0,3 g/l
      —   Съдържание на въглероден диоксид: свръхналягане > 4 bar при 20 °C
      —   Съдържание на остатъчна захар: < 25 g/l
      От органолептична гледна точка качественото пенливо вино Dons се характеризира с особено „блестяща“ киселинност. Пенливите вина са леки и елегантни, с преобладаващо свежа киселинност, в резултат от превръщането на ябълчената киселина, първоначално с високо съдържание, в млечна киселина. Долавя се ухание на цитрусови плодове/зелен лимон/бъз и специфичен мирис на сухар, с дълъг послевкус и кисела финална нотка.
      На външен вид виното е прозрачно, с окраска с бял до розов/розе/светлочервен цвят и с фини, малки и дълготрайни мехурчета.
      
                  Общи аналитични характеристики
               
            
                  Максимално общо алкохолно съдържание (об. %)
               
               
                   
               
            
                  Минимално действително алкохолно съдържание (об. %)
               
               
                  10,0
               
            
                  Минимална обща киселинност
               
               
                  4,5 g/l, изразени като винена киселина
               
            
                  Максимално съдържание на летливи киселини (в милиеквиваленти на литър)
               
               
                  16,66
               
            
                  Максимално общо съдържание на серен диоксид (в милиграми на литър)
               
               
                  150
               
            5.   Винопроизводствени практики
      
      а)   Основни енологични практики
      
      
         Пресоване на гроздето
      
      Специфични енологични методи
      Използваният метод на пресоване е леко пресоване на целите гроздове, с максимално налягане от 1,6 bar.
      
         Бране, сортиране и пресоване
      
      Методи на събиране
      Гроздето трябва да се събира на ръка, преди да достигне пълната си физиологична зрялост, за да се осигури запазването на висока киселинност, и по-специално високо съдържание на ябълчена киселина.
      Гроздовете трябва да се сортират на ръка, като се следват конкретни указания.
      
         Ферментация
      
      Специфична енологична практика
      Продуктът придобива пенливост чрез вторична алкохолна ферментация в бутилка. Общото алкохолно съдържание на ферментационната смес след първичната ферментация е поне 9 %.
      Преди вторичната ферментация ферментационната смес претърпява ябълчено-млечна ферментация.
      Продължителността на производствения процес, включително отлежаването, е поне девет месеца, считано от началото на ферментационния процес.
      Целта на ферментацията е постигането на пенливост на ферментационната смес, която трябва да се остави да отлежи във винената утайка в бутилката поне за 180 дни.
      След ферментация в бутилка продуктът се отделя от винената утайка чрез отцеждане.
      б)   Максимални добиви
      
      5 000 kg грозде на хектар
      6.   Определен район
      
      Географски район: град Dons в близост до Kolding, Дания; по-конкретно ледниковата долина сводноледникови наслаги от чакъл и пясък, в рамките на кадастралния район Dons By, Almind. Кадастралният район Dons By, с площ от 853 хектара, е ясно разграничен върху парцелните карти от 1821 г. насам.
      Лозята са разположени на надморска височина от 25 до 60 m, в близост до морето, на около 7 km от фиорда Kolding.
      7.   Основен винен сорт грозде
      
      
                   
               
               
                  Zalas Perle
               
            
                   
               
               
                  Cabernet Cortis
               
            
                   
               
               
                  Orion
               
            
                   
               
               
                  Madeleine Angevine
               
            
                   
               
               
                  Solaris
               
            
                   
               
               
                  Rondo
               
            
                   
               
               
                  Regent
               
            
                   
               
               
                  Pinot noir
               
            8.   Описание на връзката (връзките)
      
      Лозята са разположени около град Dons, на надморска височина от 25 до 60 m и на разстояние приблизително 7 km от морето. Районът представлява ледникова долина, образувана в резултат на подледникова ерозия, с ледникови езера, хълмисти склонове от бедни на хранителни вещества пясъчни наслаги, покрити с ниски храсти.
      Аналитичните параметри се различават от тези на класическите пенливи вина по отношение на по-високата млечна киселинност, дължаща се на специфичните северни условия на отглеждане.
      Профилът на виното, по-специално по отношение на неговата киселинност, се дължи на географските териториални особености и специфичния географски район, характеризиращ се с бедни на хранителни вещества чакълести наслаги и дълбоки пясъчни пластове, разположени високо над подземните водоносни слоеве, което е довело до образуването на широки коренища и до избирането на относително издръжливи сортове.
      9.   Основни допълнителни условия
      
      
         Метод на производство
      
      
         Правна рамка:
      
      Законодателство на ЕС
      
         Вид допълнително условие:
      
      Допълнителни разпоредби относно етикетирането
      
         Описание на условието:
      
      Позоваване на производствения метод: изразът „ферментация в бутилка“ или „ферментация в бутилка по традиционния метод“ трябва да фигурира върху етикета по подходящ начин и с уточнения по отношение на продължителността на ферментацията във винената утайка.
      
         Лого на ЕС
      
      
         Правна рамка:
      
      Законодателство на ЕС
      
         Вид допълнително условие:
      
      Допълнителни разпоредби относно етикетирането
      
         Описание на условието:
      
      Използване на логото на ЕС: изразът „Защитено наименование за произход“ трябва да фигурира заедно със символа/логото на ЕС.
      
         Винен сорт грозде
      
      
         Правна рамка:
      
      Законодателство на ЕС
      
         Вид допълнително условие:
      
      Допълнителни разпоредби относно етикетирането
      
         Описание на условието:
      
      Винен сорт: върху етикета се посочва виненият сорт грозде, от който се получава продуктът, при положение че се използва само един такъв сорт. Ако продуктът е направен от ферментационна смес от няколко винени сортове, обхванати от продуктовата спецификация, производителят може да избере дали да посочи всички тях в низходящ ред, или изобщо да не ги изброява върху етикета.
      
         Етикетиране с посочване на годината на реколтата
      
      
         Правна рамка:
      
      Законодателство на ЕС
      
         Вид допълнително условие:
      
      Допълнителни разпоредби относно етикетирането
      
         Описание на условието:
      
      Година на реколтата: задължение върху етикета да се указва годината на реколтата, ако виното е произведено само от една реколта. Ако виното е произведено от ферментационната смес от няколко реколти, не е нужно да се обозначава годината на реколтата.
      
         Бутилиране
      
      
         Правна рамка:
      
      Законодателство на ЕС
      
         Вид допълнително условие:
      
      Опаковане в географския район
      
         Описание на условието:
      
      Бутилиране:
      Съгласно раздел в) от спецификацията на продукта, той трябва да бъде отгледан, произведен и бутилиран в определения географски район, тъй като това условие е необходимо за постигане на неговите специфични качества. Освен това транспортирането извън района може да се отрази отрицателно на специфичните производствени методи, свързани със съхранението, отцеждането и отлежаването, което ще доведе до влошаване на качеството на продукта извън контрола на винопроизводителя. В областите, съседни на тази, за която е подадено заявлението, не се произвежда вино.
      
         Връзка към продуктовата спецификация
      
      http://www.foedevarestyrelsen.dk/SiteCollectionDocuments/Kemi%20og%20foedevarekvalitet/Varestandarder-handelsnormer-kvalitet/Produktspecifikation%20Dons%20rev%20nov%202014%20(2).pdf